Konakris

Konakris ( arba Konakry) – miestas vakarų Afrikoje, Gvinėjos sostinė, didžiausias šalies miestas ir pagrindinis uostas. Išsidėstęs prie Atlanto vandenyno, šalies vakarinėje dalyje, Tombo saloje ir greta esančiame Kalumo (Kaloum) pusiasalyje. Tai didžiausias šalyje transporto mazgas, administracinis ir verslo centras. Veikia Konakrio tarptautinis oro uostas.

Eksportas: bananai, aliuminis (gaunamas iš boksitų), kava, apelsinai, žuvies ir palmių produktai. Išvystyta maisto, spaudos, metalo, plastmasės pramonė. Netoliese esančioje Loso (Los) saloje iškasami boksitai, Kalumo pusiasalyje – geležies rūda. 1963 m. įkurtas Konakrio G. A. Nasero politechnikos institutas, yra nacionalinis muziejus ir biblioteka. Nacionalinės Asamblėjos rūmai (Palais du Peuple), Rugsėjo 28-osios stadionas (Stade du 28-Septembre), centrinė mečetė, katalikų katedra, viešbutis Novotel Ghi (1980 m.). Miestas stačiakampio išplanavimo. Apylinkėse yra botanikos sodas.

 Etimologija 

Miesto vardas vietinių kalba reiškia „anapus vandens“ arba „prie vandens“. Miestas kūrėsi Tombo saloje prie žemyno, vėliau į ją supiltas platus pylimas.

 Istorija 

Miestą 1884 m. užėmė prancūzai, po to jis buvo Prancūzijos protektoratų administracinis centras: Pietų Upių (Rivières du Sud, 1891–1893) ir Prancūzijos Gvinėjos (1893–1958), o 1958 m. tapo nepriklausomos Gvinėjos sostine. Ekonominis augimas prasidėjo apie 1940 m. 1970 m. lapkričio 22 d. Konakrį vienai dienai užėmė Portugalijos kariuomenė. Ji išvadavo 26 Portugalijos karo belaisvius, tačiau nesugebėjo nei sugauti A. Kabralo, nei nuversti Gvinėjos prezidento A. Turė režimo. Konakryje nuo 2002 m. periodiškai dingsta vandens ir elektros tiekimas dėl prastos energetikos infrastruktūros.

XX a. antroje pusėje Konakris greitai plėtėsi iš kaimų keliantis gyventojams.

 Sportas 
 Konakrio „Hafia“ arba tiesiog „Hafia“ – Gvinėjos futbolo klubas.Globalsportarchive Namų rungtynes žaidžia Petit Sory vardo stadione (), talpinančiame 5,4 tūkst. žiūrovų.SOCCERWAY Stadionas pavadintas legendinio futbolininko Petit Sory garbei, rungtyniavusiam „Hafijos“ klube 1965–1981 m.
 Flamme Olympique FC – futbolo klubas
 SLAC (krepšinis) – krepšinio klubas

 Šaltiniai 

Kategorija:Gvinėjos miestai
Kategorija:Milijoniniai miestai
Kategorija:Sostinės